钦定古今图书集成/明伦汇编/氏族典/第093卷 > 《廖用贤尚友录》 > 俞广
## 钦定古今图书集成/明伦汇编/氏族典/第093卷 > 《廖用贤尚友录》 > 俞广

按《浙江通志》：“广字德济，遂昌人。幼孤，长克励于学。永
乐六年，诏翰林集四方儒学士，纂修《永乐大典》，广以
能书荐，诏就翰林益进其艺。十八年，擢兵科给事中，
勤慎详敏，克举其职。坐累，出为邯郸县丞，尤以宽厚
得民心。后陞刑部主事，狱无冤滞，杨士奇常称之。”